**ფერნანდო რუბენ გაგო** (ესპ. Fernando Rubén Gago; დ. 10 აპრილი, 1986, სიუდადელა, არგენტინა) — არგენტინელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე.

საკლუბო კარიერა
---------------

### ბოკა ხუნიორსი

ფერნანდო გაგო საფეხბურთო კლუბ „ბოკა ხუნიორსის" აღზრდილია. მისი დებიუტი ამ გუნდის რიგებში 2004 წლის 5 დეკემბერს შედგა, „კილმესის" წინააღმდეგ. მალე ახალგაზრდა ფეხბურთელი კლუბის ერთ-ერთ ლიდერად იქცა. სათამაშო სტილით „ელ პინტიტას" (გაგოს ერთ-ერთი მეტსახელია) მის ცნობილ თანამემამულეს, ფერნანდო რედონდოს ადარებდნენ. ეროვნულ ჩემპიონატში გაგოს კარგი თამაში ევროპულ გრანდებს არ გამოპარვიათ. მალე მის მიმართ დაინტერესება ესპანურმა გრანდებმა „რეალმა" და „ბარსელონამ" გამოთქვეს.

### რეალ მადრიდი

2006 წლის 15 ნოემბერს, მადრიდის „რეალის" პრეზიდენტმა, რამონ კალდერონმა განაცხადა, რომ მისმა კლუბმა მოახერხა ორი ახალგაზრდა არგენტინელი ფეხბურთელის, ფერნანდო გაგოსა და გონსალო იგუაინის გადაბირება. „სამეფო კლუბის" პირველი პირის აზრით, ეს გუნდის გაახალგაზრდავების პროცესის დასაწყისი იყო. აღსანიშნავია, რომ გაგოს გადაბირებით ასევე ინტერესდებოდა იტალიური „მილანი", თუმცა თავად მოთამაშემ სამეფო კლუბში გადასვლა მოისურვა. საბოლოოს ჯამში, ტრანსფერი ფორმალურად 2006 წლის 19 დეკემბერს მოგვარდა. ფერნანდო გაგო მადრიდის რეალში 20,4 მილიონ ევროდ გადავიდა.

2007 წლის 7 იანვარს ლა-კორუნიის „დეპორტივოს" წინააღმდეგ შედგა გაგოს ოფიციალური დებიუტი თავის ახალ კლუბში. არგენტინელს დამაჯერებლად არ უასპარეზია, სწორედ ამიტომ, მეორე ტაიმის დასაწყისში ის რონალდომ შეცვალა. არგენტინელი მოედნის ცენტრში დომინირებდა და თანაგუნდელებს სახიფათო გადაცემებითაც ამარაგებდა. საბოლოო ჯამში, ვან ნისტელროის გოლით „რეალმა" ანგარიშით 1-0 გაიმარჯვა. საგოლე გადაცემა კი „რეალის" მეორე ახალწვეულმა, გონსალო იგუანმა გააკეთა.

გაგო დამაჯერებელ თამაშს განაგრძობდა. 2007 წლის 20 მაისს, არგენტინელი გუნდს გამარჯვების მოპოვებაში კიდევ ერთხელ დაეხმარა. „რეალი" სტუმრად „რეკრეატივოს" ვერ უგებდა, მაშინ როცა გამარჯვება ჰაერივით სჭირდებოდა. შეხვედრის დამატებულ წუთებზე, ფერნანდომ რობერტო კარლოსს დიდებული გადაცემა გაუკეთა და ამ უკანასკნელმაც გამარჯვების გოლი გაიტანა.

მეორე მადრიდულ სეზონში, გაგოს უმთავრეს კონკურენტად, მაჰამადუ დიარა მოევლინა. თუმცა ფერნანდომ სეზონის დასასრულისაკენ ძირითადში ადგილი მაინც დაიმკვიდრა და გუნდს ესპანეთის ჩემპიოანტის მოგებაში დაეხმარა.

2008 წლის სექტემბერს, ჩემპიონთა ლიგაში ბორისოვოს „ბატეს" წინააღდმეგ, ფერნანდომ ტრავმა მიიღო.

### რომა

2011 წლის 31 აგვისტოს გაგო იჯარით გადავიდა იტალიის სერია A-ს კლუბ „რომაში", „რეალში" 4,5 წლის ასპარეზობის შემდეგ.

### ვალენსია

საფეხბურთო კლუბმა „ვალენსიამ" 2012 წლის 19 ივლისს განაცხადა, რომ იყიდა გაგო „რეალისგან" 3,5 მილიონი ევროს სანაცვლოდ.
გაგოს დებიუტი ახალი კლუბის შემადგენლობაში შედგა 2012 წლის 19 აგვისტოს, „რეალთან" 1-1 დასრულებულ მატჩში, სადაც მან 90 წუთი გაატარა მოედანზე.

პირადი ცხოვრება
---------------

გაგო თავის თანამემამულე სერხიო აგუეროსა და ლიონელ მესისთან ერთად ეხმარება უსახლკარო ბავშვებს.

ფერნანდო ძალიან განათლებული პიროვნებაა. მას ძალიან უყვარს კულტურა. მადრიდში ჩამოსვლისთანავე, მან მოინახულა პრადოს მუზეუმი.

საკლუბო კარიერის სტატისტიკა
---------------------------

*(შესწორებულია 2012 წლის 25 დეკემბრის მონაცემებით)*

| კლუბი | სეზონი | ჩემპიონატი | თასი | საკონტინენტთაშორისო | ჯამში |
| --- | --- | --- | --- | --- | --- |
| მატჩი | გოლი | გადაცემა | მატჩი | გოლი | გადაცემა | მატჩი | გოლი | გადაცემა | მატჩი | გოლი | გადაცემა |
| ბოკა ხუნიორსი | 2004–05 | 15 | 0 | 0 | 0 | 0 | 0 | 1 | 0 | 0 | 16 | 0 | 0 |
| 2005–06 | 34 | 0 | 3 | 0 | 0 | 0 | 5 | 0 | 0 | 39 | 0 | 3 |
| 2006–07 | 20 | 1 | 2 | 0 | 0 | 0 | 6 | 0 | 0 | 26 | 1 | 2 |
| ჯამში | 69 | 1 | 5 | 0 | 0 | 0 | 12 | 0 | 0 | 81 | 1 | 5 |
| რეალი | 2006–07 | 13 | 0 | 1 | 2 | 0 | 0 | 2 | 0 | 0 | 17 | 0 | 1 |
| 2007–08 | 31 | 0 | 2 | 5 | 0 | 1 | 6 | 0 | 1 | 42 | 0 | 4 |
| 2008–09 | 26 | 1 | 7 | 1 | 0 | 0 | 6 | 0 | 0 | 33 | 1 | 7 |
| 2009–10 | 18 | 0 | 1 | 2 | 0 | 0 | 2 | 0 | 0 | 22 | 0 | 1 |
| 2010–11 | 4 | 0 | 0 | 3 | 0 | 0 | 0 | 0 | 0 | 7 | 0 | 0 |
| ჯამში | 92 | 1 | 11 | 13 | 0 | 1 | 16 | 0 | 0 | 121 | 1 | 13 |
| →  რომა | 2011–12 | 30 | 1 | 3 | 2 | 0 | 0 | 0 | 0 | 0 | 32 | 1 | 3 |
| ჯამში | 30 | 1 | 3 | 2 | 0 | 0 | 0 | 0 | 0 | 32 | 1 | 3 |
| ვალენსია | 2012–13 | 12 | 0 | 2 | 0 | 0 | 0 | 4 | 0 | 1 | 16 | 0 | 3 |
| ჯამში | 12 | 0 | 2 | 0 | 0 | 0 | 4 | 0 | 1 | 16 | 0 | 3 |
| ჯამში კარიერაში | 203 | 3 | 21 | 15 | 0 | 1 | 32 | 0 | 2 | 250 | 3 | 24 |

ტიტულები
--------

### კლუბი

ბოკა ხუნიორსი
* არგენტინის პრიმერა დივიზიონი: 2005, 2006
* კოპა სუდამერიკანა: 2005
* რეკოპა სუდამერიკანა: 2005, 2006

რეალი
* ლა ლიგა: 2006-07, 2007-08
* კოპა დელ რეი: 2010–11
* ესპანეთის სუპერთასი: 2008

### ნაკრები

* 20 წლამდელთა მსოფლიო ჩემპიონატი: 2005
* ზაფხულის ოლიმპიური თამაშები: 2008

რესურსები ინტერნეტში
--------------------

* ESPN დაარქივებული 2010-07-15 საიტზე Wayback Machine.  · Fernando-Gago.net დაარქივებული 2018-11-08 საიტზე Wayback Machine.  · FootballDatabase · Transfermarkt · Soccerway

სქოლიო
------

1. ↑  Tactical Formation. *Football-Lineups.com*. ციტირების თარიღი: 31 დეკემბერი, 2018.
2. ↑  Official: Roma loan Real Madrid's Fernando Gago. Goal.com (31 აგვისტო, 2011). ციტირების თარიღი: 31 დეკემბერი, 2018.
3. ↑  Real held by Valencia in season opener

|  |  |  |  |  |
| --- | --- | --- | --- | --- |
| 

| ხ • გ • რ
არგენტინის შემადგენლობა  –  2014 წლის მსოფლიო საფეხბურთო ჩემპიონატი – ფინალისტი |
| --- |
|  |
| 
* 1 რომერო
* 2 გარაი
* 3 კამპანიარო
* 4 საბალეტა
* 5 გაგო
* 6 ბილია
* 7 დი მარია
* 8 პერესი
* 9 იგუაინი
* 10 მესი (კ)
* 11 როდრიგესი
* 12 ორიონი
* 13 ა. ფერნანდესი
* 14 მასკერანო
* 15 დემიკელისი
* 16 როხო
* 17 ფ. ფერნანდესი
* 18 პალასიო
* 19 ალვარესი
* 20 აგუერო
* 21 ანდუხარი
* 22 ლავესი
* 23 ბასანტა
* მწვრთნელი: საბელია
 | არგენტინის დროშა |

 |